
RAPORT DE SPECIALITATE
privind aprobarea participării Municipiului Timişoara la proiectul ,,SUMPs-Up” 

Municipiul Timişoara a devenit oraş membru în grupul de leadership din cadrul proiectului CIVITAS SUMPs-Up, un proiect finanţat de Uniunea Europeană, care aduce împreună 8 organizaţii partenere şi 7 oraşe partenere, al căror scop este ajutarea oraşelor europene în demersul lor de a-şi elabora, implementa şi monitoriza Planuri de Mobilitate Urbană Durabilă incluzând, în acestea, soluţii mai curate şi mai durabile de mobilitate. Durata de implementare a proiectului este de 2 ani.


Filosofia proiectului SUMPs-Up se bazează pe colaborare şi cooperare, punând la comun cunoştinţele şi inspirându-se din experienţa oraşelor, cercetătorilor, universităţilor, organizaţiilor de mediu, institutelor de protecţie a climei, consultanţilor de transport şi experţilor de mobilitate din Europa. 


Cele opt organizaţii partenere ale proiectului SUMPs-Up sunt ICLEI – Local Governments for Sustainability, Polis, UBC – Union of the Baltic Cities, EUROCITIES, Rupprecht Consult, Trivector Traffic, Wuppertal Institute şi Cerema.


Cele şapte oraşe partenere implicate în proiect sunt Birmingham – Marea Britanie, Budapesta – Ungaria, Malmö – Suedia, San Sebastian – Spania, Sofia – Bulgaria, Salonic – Grecia şi Torino - Italia. Acestea îndeplinesc un rol crucial, fiind un model pentru celelalte oraşe şi formând o reţea de cunoştinţe prin faptul că partajează ceea ce au învăţat din problemele şi succesele întâmpinate în procesul elaborării, implementării şi monitorizării Planurilor de Mobilitate, oferindu-şi expertiza şi ajutorul oraşelor membre în scopul elaborării propriilor lor Planuri de Mobilitate. Contribuţiile oraşelor partenere ajută la accelerarea elaborării de Planuri de Mobilitate de-a lungul Europei şi încurajează tot mai multe oraşe să participe la programul SUMPs-Up. Fiecare oraş acţionează ca lider pe o anume tematică, oferindu-şi consultanţa altor autorităţi de mobilitate pe fiecare subiect în parte. Marea răspândire geografică a acestor Oraşe Partenere reflectă diversele contexte naţionale şi practice pentru planificarea mobilităţii urbane. 


Obiectivul Proiectului SUMPs-Up este de a oferi instrumentele necesare autorităţilor de planificare a mobilităţii din Europa pentru a îmbrăţişa Planul de Mobilitate Urbană Durabilă drept o abordare de planificare strategică europeană, în speţă în ţările în care această practică este una slabă. 


Proiectul asistă autorităţile de planificare în a depăşi barierele care împiedică sau îngreunează implementarea Planului de Mobilitate Urbană Durabilă (PMUD): creşterea capacităţilor, informaţii adaptate în funcţie de nevoile şi condiţiile specifice şi sprijin pe parcursul fazelor de elaborare şi implementare. Autorităţile de planificare şi personalul lor vor fi implicate în toate etapele proiectului. 


Şase sute de oraşe vor fi contactate pe parcursul proiectului, o sută de oraşe vor deveni membre ale Innovation Pilot Pool (care facilitează schimburile de cunoştinţe şi este divizat într-un grup de experţi şi unul de leadership).  

Sub îndrumarea generală a consorţiului SUMPs-Up, autorităţile de planificare selectate în cadrul Grupului de Leadership:

1. Vor participa într-un program de 2 ani, care cuprinde dezvoltarea în profunzime a PMUD;
2. Vor iniţia un proces de gândire bazat pe PMUD şi se vor pregăti de elaborarea PMUD prin:

· Înţelegerea ciclului de planificare a PMUD;

· Analizarea instrumentelor şi tehnicilor de planificare existente şi noi (disponibile prin intermediul Inventarului Instrumentelor PMUD), pentru elaborarea PMUD;

· Înţelegerea proceselor de luare a deciziilor în planificarea transportului şi strângerea de dovezi şi date pentru decizii luate în cunoştinţă de cauză;

· Partajarea rezultatelor implementării practice a inovărilor PMUD, prin intermediul oraşelor SUMPs –Up;

· Partajarea experienţei şi cunoştinţelor proprii în domeniul planificării PMUD.

3. Vor avansa în procesul PMUD şi vor asigura progresul prin:

· Abordarea provocărilor specifice;

· Completarea a cel puţin două din cele patru faze ale ciclului de planificare al PMUD şi/sau dezvoltarea unui PMUD pregătit pentru adoptare până în august 2019.

4. Vor participa în scrierea şi rescrierea unui Plan de Acţiune al PMUD, a unui studiu de cele mai bune practici sau a unui raport de evaluare, după cum se cere;
5. Vor lua parte la monitorizarea în profunzime şi la evaluarea activităţilor la nivel local prin:

· Partajarea documentelor de planificare a mobilităţii şi a datelor municipale referitoare la indicatorii de mobilitate cu membri din echipa de proiect;

· Oferirea de feedback în legătură cu activităţile de învăţare;

· Participarea ex-ante şi ex-post la chestionare online şi la interviuri ghidate.

Membrii Grupului de Leadership vor participa la un număr minim de 17 activităţi, în funcţie de interese şi necesităţi: 5 seminarii online, 5 workshop-uri, 5 cursuri online, 1 analiză oraş-la-oraş şi o sesiune-suport cu experţi unu-la-unu. 

Durata proiectului se întinde pe perioada 15.09.2017 - 29.02.2020. Pentru participarea la proiect pe parcursul celor 2 ani, Municipiul Timişoara primeşte o sumă de până la 13.000,- EUR incl. TVA, pentru personal, călătorii şi toate celelalte costuri.

